als_Latn dik_Latn sna_Latn
Kjo mënyrë bazohet tek backup-i që kemi ruajtur në iTunes, mund të nxjerrim nga ky backup vetëm pjesën me mesazhet e ruajtura, duke i eksportuar ato në pdf apo formate të tjera që mund të lexohen pa problem edhe nga pajisjet e tjera.
Hapi 1: gjëja e parë që duhet të bëni është, të ruani një backup të pajisjes tuaj në iTunes. Është shumë e thjeshtë, mund të ndini edhe guidën tonë nëse keni probleme. Një herë që e keni ruajtur atë, mund të vazhdoni me hapin e dytë.
Hapi 2: tani duhet të gjeni file-in e backup në kompjuterin tuaj. Kjo varet nga sistemi operativ që keni të instaluar në kompjuter. Mund të veproni në këtë mënyrë:
Windows XP: C:\Documents & Settings > [username juaj] > Application Data > Apple Computer > MobileSync > Backup
Windows 7 dhe 8: C:\Users > [username juaj] > AppData > Roaming > Apple Computer > MobileSync > Backup
OS X: User > Library > Application Support > MobileSync > Backup
Aty do të gjeni një dosje me të gjitha mesazhet e shpëtuara që mban emrin: “3d0d7e5fb2ce288813306e4d4636395e047a3d28″. Kopjojeni atë në desktop.
Hapi 3: ky backup është i koduar, kështu që do ju duhet edhe një shërbim për ta anashkaluar atë. Më i miri është iphone-sms.com, që ju kërkon të ngarkoni file-in e mesazheve për ta dekriptuar atë në një formë të lexueshme, si prsh HTML, PDF ose Excel. Shumë i thjeshtë për tu përdorur, nuk do të keni probleme. /iPhoneAlbania
als_Latn als_Latn als_Latn eng_Latn eng_Latn eng_Latn als_Latn als_Latn